KOTA KINABALU: Songulun kukumaraja mangakun amu nakasala id Kuut Majistret, do hiti sabap titondos haro pisau.
Frazier Nasil, 38 dinawa haro sindata koligogon ilo nopo nga pisau soninaru 8 inci id Kg Sembulan Lama, tadau ko-14 tulan Kohopod om Duo nakatalib, pikikiro jam 4.40 sosodopon.
Tumanud kointalangan kiis, ih natandasan dawaon id siriba Seksyen 6(1)(a) Akta Bahan Letupan, Kakisan om Sindata Koligogon 1958 ih pooontok hukuman tolungku solinaid duo toun toi ko danda toi ko soputon toi ko koduo-duo dilo, sokiro oilaan nakasala.
Majistret Stephanie Sherron Abbie minapatatap jominan soginumu RM 2,000 miampai deposit RM 1,000 mantad duo tulun mamajamin kinoyonon.
Kuut minapatatap tadau ko-13 tulan Koiso toun abantalan montok pongurusan kiis. – Dii Elezebeth Esther/ SayangSabah
min_Latn min_Latn min_Latn zsm_Latn tgl_Latn